പുഷ്പവതി പൊയ്‌പാടത്ത്

ഒരു ഗായികയും സംഗീതസംവിധായികയും ഗാനരചയിതാവുമാണ് പുഷ്പവതി പി ആർ അല്ലങ്കിൽ പുഷ്പവതി പൊയ്പാടത്ത്. കേരള സംഗീത നാടക അക്കാദമിയുടെ ഉപാധ്യക്ഷയാണ്. 

കർണാട്ടിക് വോക്കലിൽ പരിശീലനം നേടിയ പുഷ്പവതി പാലക്കാട് ചെമ്പൈ മെമ്മോറിയൽ ഗവൺമെന്റ് മ്യൂസിക് കോളേജിൽ നിന്ന് പോസ്റ്റ് ഗ്രാജുവേറ്റ് ഡിപ്ലോമ (ഗാനപ്രവീണ) നേടിയിട്ടുണ്ട്. ഗുരു മാങ്ങാട് നടേശന്റെ (1994-2005) കീഴിൽ വിപുലമായ പരിശീലനം നേടി.
പുഷ്പയുടെ ആദ്യ സംവിധാന സംരംഭം കബീർ കവിതകൾ (കബീർ മ്യൂസിക് ഓഫ് ഹാർമണി 2005) അടിസ്ഥാനമാക്കിയുള്ള ഒരു സംഗീത ആൽബം ആയിരുന്നു. ഇത് നിരവധി തലങ്ങളിൽ നിന്ന്  നിരൂപക പ്രശംസ നേടി. ആൽബം നന്നായി വിറ്റുപോവുകയും ചെയ്തു. 1999 മുതൽ 2004 വരെ ഓൾ ഇന്ത്യ റേഡിയോയിൽ ബി ഗ്രേഡ് ആർട്ടിസ്റ്റ് ആയിരുന്നു പുഷ്പവതി. ജാതിവിവേചനങ്ങൾക്ക് സംഗീതത്തിലൂടെ പ്രതിരോധം തീർക്കുകയാണ് പുഷ്പവതി എന്ന് വിലയിരുത്തപ്പെട്ടിട്ടുണ്ട്.

കുടുംബം 
ഒരു ദലിത് കുടുംബത്തിൽ പൊയ്പാടത്ത് രാഘവൻ,ലക്ഷ്മി ദമ്പതികളുടെ മകളായാണ് പുഷ്പവതിയുടെ ജനനം. ജീവിത പങ്കാളി പ്രിയരഞ്ജൻലാൽ. മകൾ ശ്രീ ഗൗരി.

അവലംബം

വർഗ്ഗം:ഗായികമാർ
വർഗ്ഗം:മലയാളചലച്ചിത്രസംഗീതസംവിധായകർ
വർഗ്ഗം:ഇന്ത്യൻ വനിതാ നാടോടി ഗായകർ
വർഗ്ഗം:വനിതാ കർണ്ണാടകസംഗീതജ്ഞർ
വർഗ്ഗം:പുരോഗമന കലാ സാഹിത്യ സംഘം സംസ്ഥാന ഭാരവാഹികൾ